Indian Railways: আর্টিফিসিয়াল ইন্টেলিজেন্স এবং কোয়ান্টাম কম্পিউটিং প্রযুক্তি ব্যবহার করবে ভারতীয় রেল!

নয়াদিল্লি: ভারতীয় রেল আধুনিক হওয়ার পথ বেছে নিয়েছে। সিদ্ধান্ত নিয়েছে সারা দেশজুড়ে ভারতীয় রেল (Indian Railways) ভোল পাল্টে ফেলবে। আর এজন্য সাম্প্রতিকতম প্রযুক্তি ও উদ্ভাবনকে (Latest Technologies and Innovations) বেছে নিতে চলেছে ইন্ডিয়ান রেলওয়ে। বিশ্বের অন্যান্য দেশের তুলনায় ভারতীয় রেল প্রযুক্তিগত দিক থেকে এখনও অনেক পিছিয়ে। সেই খামতিকে দূর করে অত্যাধুনিক হয়ে উঠতে আধুনিকীকরণই (Modernization) একমাত্র টোটকা। তাই দৈনন্দিন পরিষেবা প্রদান থেকে শুরু করে যাবতীয় কাজে কৃত্রিম বুদ্ধিমত্তা (Artificial Intelligence – AI) এবং কোয়ান্টাম কম্পিউটিং প্রযুক্তি (Quantum Computing Technology) ব্যবহার করবে ভারতীয় রেল।

রেল মন্ত্রকের (Ministry of Railways) একটি টেকনিক্যাল সেমিনারে (Technical Seminar) রেলমন্ত্রী অশ্বিনী বৈষ্ণব (Railway Minister Ashwini Vaishnaw) বলেছেন, সময় এসে গিয়েছে লেটেস্ট টেকনলজিকে বেছে নেওয়ার। তবেই ভারতীয় রেলের উন্নয়ন হবে। তিনি এটাও বলেছেন, রেলওয়ে নেটওয়ার্ককে খোলনলচে বদলে ফেলার জন্য ইন্টেগ্রেটিং ডেটা অ্যানালিটিক্সের (Integrating Data Analytics) ব্যবহারের উপর জোর দিতে হবে। বৈষ্ণব বলেছেন, দেশের স্বার্থে এবং রেলওয়ের স্বার্থে সরকার তার ফোকাস, অভিপ্রায়, নমনীয়তা এবং উন্মুক্ত মনোভাবের উদ্দেশ্য সম্পর্কে স্পষ্ট।

আরও পড়ুন: UP Girl Tests HIV+: একাধিক রোগীকে একই সিরিঞ্জে ইঞ্জেকশন, এইচআইভি আক্রান্ত ১টি শিশু

নয়াদিল্লির জাতীয় রেল মিউজিয়ামে (National Rail Museum) অনুষ্ঠিত এই সেমিনার আয়োজন করেছিল সেন্টার ফর রেলওয়ে ইনফরমেশন সিস্টেম (Centre for Railway Information System – CRIS)। রেলমন্ত্রী বৈষ্ণব ছাড়াও উপস্থিত ছিলেন রেল বোর্ড (Rail Board), জোনাল ও ডিভিশনাল রেলওয়েজের (Zonal and Divisional Railways) সিনিয়র আধিকারিকরা। সেমিনারে যোগ দিয়েছিলেন রেলের সঙ্গে যুক্ত বিভিন্ন শিল্প অংশীদাররা (Industrial Partners)।

ট্রেনের লাইভ ট্র্যাকিং (Live Tracking of Trains)-এর জন্য সিআরআইএস গাঁটছড়া বেঁধেছে ইন্ডিয়ান স্পেস রিসার্চ অর্গানাইজেশনের (Indian Space Research Organisation – ISRO) সঙ্গে। প্রযুক্তির নাম হল রিয়েল টাইম ট্রেন ইনফরমেশন সিস্টেম (Real Time Train Information System – RTIS) প্রোজেক্ট। এই প্রযুক্তি কাজে লাগিয়ে রেল কর্তৃপক্ষ যেমন সংশ্লিষ্ট ট্রেন ট্র্যাক (Train Tracking) করতে পারবে এবং তেমনই যাত্রীরাও (Passengers) পারবেন রিয়েল টাইমে খবরাখবর নিতে। স্যাটকম এবং স্যাটন্যাভ-বেসড আইওটি ডিভাইস (Satcom & Satnav-Based IoT Devices) দূরপাল্লার ট্রেনগুলিতে বসিয়েছে রেল।